የመንግሥታቱ ድርጅት የኤሌክትሪክ ቆሻሻዎች አያያዝና አወጋገድ  በጥንቃቄ  እንዲሆን አሳሰበ
የኤሌክትሪክ  እና  የኤሌክትሮኒክስ  ቆሻሻዎች  አያያዝና አወጋገድ በጥንቃቄ እና ቴክኖሎጂው በሚያዘው መሠረት እንዲሆን የተባበሩት መንግስታት ድርጅት የአከባቢ ፕሮግራም አሳሰበ፡፡በተለዋዋጯ ዓለም ቴክኖሎጀውም በፍጥነት እየተበራከተ እና እያደገ ይገኛል፡፡ ከኤሌክትሪክና ኤሌክትሮኒክስ መሳሪያዎች በሚወጡ አደገኛ ቆሻሻዎች ሳቢያ ሊደርስ የሚችለውን ጉዳት አስቀድሞ ለማስቀረት ቆሻሻዎች በአግባቡ እንዲሰበሰቡ መደረግ  እንዳለበት  ይገለጻልቆሻሻዎች መልሰው በጥቅም ላይ እንዲውሉ" እንዲጠግኑ" እንዲነጣጥሉ እና እንዲወግዱ የሚያስችል ሀገራዊ ስርዓት እንዲኖር  የዓለማችን ሀገሮች የበኩላቸውን ጥረት ሲያደርጉ ይሰተዋላሉ፡፡ ሀገራችን ኢትዮጵያ በዘርፉ ህግ እስከማውጣት ድረስ ደርሳለች፡፡በተለይ አህጉረ ኤዠያ  64 በመቶ የሚሆነውን መልሶ ጥቅም ላይ እንዲውል በማደረገ ረገድ የሄደችበት ርቀት በመጀመርያ ደረጃ ያስቀምጣታል፡፡ በተለይ ደግሞ ቻይና እና ህንድ በዘርፉ ተጠቃሽ ናቸው፡፡የዓለም አቀፉ የቴሌኮሙኒኬሽን ህብረት ያወጣው መግለጫ እንደሚያመለክተው የኤሌክተሮኒክስና እና ኤሌክተሪክ ወዳቂ ቁሶች  እና አገልጎሎት ያቆሙ ግብዓቶች  በአከባቢ ላይ የሚፈጥሯቸው ችግሮች ብርካታ እና አስከፊ  በመሆኑ የአወጋገድ ስርዓቱ ጥንቃቄ የተሞላበት ሊሆን እንደሚገባ ያሳስባል፡፡በፍጥነት እያደገ የወጣውን ቴክኖሎጂ ተከትሎ ከጥቅም ውጪ የሚሆኑ የቴክኖሎጂ ተረፈ ምርትም እድገት አስከፊ ደረጃ ላይ ይገኛል፡፡የተባበሩት መንግስታት ድርጅት የአከባቢ ፕሮግራም አስተባባሪ እንደገለፀው ከሆነ እኤአ በ2017 ብቻ 50 ሚሊዮን ቶን የቴክኖሎጂ ተረፈ ምርቶች የተወገደ ሲሆን ከ2015 በ20 በመቶ ጨምሯል፡፡በርካታ ሀገራት የቴክኖሎጂ ወጤቱ ውስብስብ በመሆኑ እንዴት እንደሚወገድ እና እንዴት በድጋሚ ጥቅም ላይ ማዋል እናዳለባቸው ባለመወቃቸው ጥፋቱ እየበረከተ መጥቷል፡፡ ይህ ለአከባቢ ደህንነት ጠንቅ የሆነው ቆሻሻ በርካታ ታዳጊ ሀገራት እየጎዳ ይገኛል፡፡ 